
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Narva Lasteaia Kaseke ja Narva Lasteaia Pingviin kasutuses olevad auru-konvektsiooniahjud ja universaalajam.
Vastavalt OÜ Openko poolt 18.06.2018. a koostatud tehnilise ülevaatuse aktile tuvastati Narva Lasteaia Kaseke auru-konvektsiooniahju tehnilise seisundi määramisel, et seade on füüsiliselt ja moraalselt kulunud ning selle remont ei ole otstarbekas.
Vastavalt OÜ Openko poolt 15.06.2018. a koostatud tehnilise ülevaatuse aktile tuvastati Narva Lasteaia Pingviin tehnika tehnilise seisundi määramisel, et: 1) universaalajam seisis kasutusteta viis aastat. Ülevaatusel tuvastati ajamikaela ja osaliselt kaitsekatte deformatsioon, samuti reduktori rike; 2) auru-konvektsiooniahi on kasutusel olnud üle 10 aasta, paneeli juhtimisplokki on korduvalt remonditud. Praeahi ei hoia temperatuuri, vaja vahetada termorelee, kaitsetihend, praeahju ventilaator. Seadmete remont ei ole kõrge maksumuse ja varuosade puudumise tõttu majanduslikult otstarbekas.
Küsimused oli arutusel Narva Linnavalitsuse linnavarakomisjoni 03.07.2018. a istungil (protokoll nr 8, punktid 3 ja 17). Otsustati rahuldada Narva Linnavalitsuse Kultuuriosakonna vara bilansist mahakandmise taotlused.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Lasteaia Kaseke kasutuses olev vara kõlbmatuks:

· auru-konvektsiooniahi, inventarinumber 120101, soetamisaeg 2005. a, bilansiline maksumus 2 052,57 eurot, kulum 100%.
3.2 Tunnistada Narva Lasteaia Pingviin kasutuses olev vara kõlbmatuks:

· universaalajam, inventarinumber 280171, soetamisaeg 2003. a, bilansiline maksumus 1 994,04 eurot, kulum 100%;

· auru-konvektsiooniahi, inventarinumber 330149, soetamisaeg 2003. a, bilansiline maksumus 2 052,57 eurot, kulum 100%.

3.3 Kanda korralduse punktides 3.1 ja 3.2 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

